ผู้นำสหรัฐฯ ยันใช้เงินส่วนตัวปิดปาก 2 สาวถูกก.ม.
ประธานาธิบดี โดนัลด์ ทรัมป์ ของสหรัฐฯให้สัมภาษณ์รายการโทรทัศน์ ฟอกซ์ แอนด์ เฟรนด์ส ที่ออกอากาศในวันพฤหัสฯ 23 ส.ค. ตามวันเวลาท้องถิ่น ระบุยืนยันการจ่ายเงินเป็นค่าปิดปากให้ผู้หญิง 2 คน ที่เปิดเผยว่ามีเพศสัมพันธ์กับเขาไม่ขัดกฎหมายการใช้เงินหาเสียงเลือกตั้ง และว่าเงินที่จ่ายเป็นเงินส่วนตัว ไม่ได้ดึงมาจากงบหาเสียงเลือกตั้ง,ทั้งนี้ หลังนายไมเคิล โคเฮน อดีตทนายความส่วนตัวของเขารับสารภาพขณะให้การต่อศาลในมหานครนิวยอร์ก เมื่อวันอังคาร 21 ส.ค.ว่า ได้กระทำผิดกฎหมายระหว่างการเลือกตั้งประธานาธิบดีเมื่อปี 2559 ด้วยการใช้เงินหาเสียงจ่ายค่าปิดปากสเตฟานี คลิฟฟอร์ด หรือชื่อในวงการหนังผู้ใหญ่คือ สตอร์มี แดเนียลส์ และคาเรน แม็คดูกัล อดีตนางแบบเพลย์บอย และว่าทรัมป์เป็นคนสั่งให้จ่ายเพื่อปกป้องภาพลักษณ์และชื่อเสียงในฐานะผู้สมัครชิงตำแหน่งประธานาธิบดีสหรัฐฯ,ต่อมา นายทรัมป์กล่าวหานายโคเฮนด้วยว่า สร้างเรื่องขึ้นมาเพื่อแลกกับการรับโทษสถานเบาขึ้น ทั้งนี้ เมื่อเดือน ก.ค. โคเฮนได้เผยแพร่เทปเสียงของเขากับทรัมป์ที่อ้างว่ากำลังหารือเกี่ยวกับการจ่ายเงินปิดปากก่อนการเลือกตั้ง,อย่างไรก็ดี นายทรัมป์ไม่น่าจะถูกดำเนินการใดๆจากเรื่องอื้อฉาวดังกล่าวจนกว่าจะถึงช่วงหลังการเลือกตั้งกลางเทอมในวันที่ 6 พ.ย. ขณะเดียวกัน นายโคเฮนอาจตกลงยอมเข้าให้การต่อการสอบสวนข้อกล่าวหาการสมคบคิดระหว่างทีมหาเสียงของทรัมป์กับรัสเซีย แต่ไม่มีการยืนยันว่าโคเฮนจะยอมให้การต่อนายโรเบิร์ต มุลเลอร์ ที่ปรึกษาพิเศษ ผู้สอบสวนข้อกล่าวหารัสเซียแทรกแซงการเลือกตั้งเพื่อช่วยให้นายทรัมป์ชนะ แต่ทนายของโคเฮนเคยระบุมาแล้วว่าลูกความยินดีที่จะให้การ,ขณะเดียวกัน นายทรัมป์เผยขณะให้สัมภาษณ์กับสถานีข่าวฟอกซ์ นิวส์ ว่า กำลังพิจารณาอภัยโทษให้กับนายพอล มานาฟอร์ต อดีตผู้จัดการทีมหาเสียงที่ถูกศาลตัดสินว่าผิดจริงในหลายข้อหารวมทั้งฉ้อโกงธนาคารและฉ้อโกงภาษี ก่อนหน้านี้ ทรัมป์โพสต์ทวิตเตอร์ ชื่มชมนายมานาฟอร์ตว่าเป็นคนกล้าหาญ และว่ารู้สึกเศร้ามากๆกับมานาฟอร์ตและครอบครัวที่ต้องมาเผชิญคดีความและถูกตัดสินผิดในศาล.
ประธานาธิบดี โดนัลด์ ทรัมป์ ของสหรัฐฯ ยืนยันการจ่ายเงินเป็นค่าปิดปากให้ผู้หญิง 2 คน ที่เปิดเผยว่ามีเพศสัมพันธ์กับเขาไม่ขัดกฎหมายการใช้เงินหาเสียงเลือกตั้ง และว่าเงินที่จ่ายเป็นเงินส่วนตัว
โดนัลด์ ทรัมป์,จ่ายเงินปิดปาก,สตอร์มี แดเนียลส์,หาเสียงเลือกตั้ง,เงินส่วนตัว